Referat af møde i Skolebestyrelsen

Mandag d. 17. januar 2022 fra 18.00 – 20.30

Mødet blev afholdt online, på Teams.

Afbud: Silas, Helle.

Ikke mødt: Jens

Dirigent: Jan

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1. Anden behandling af antimobbepolitik** – punkt til beslutning (ca. 5 min.).

Indholdet er drøftet og tilrettet på mødet i august, og skal derfor jf. forretningsorden til sidste afstemning på dette møde.

**Referat:**

Godkendt og træder i kraft med det samme.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Anden behandling af ordensregler** – punkt til beslutning (ca. 5 min.)

Indholdet er drøftet og tilrettet på mødet i august, og skal derfor jf. forretningsorden til sidste afstemning på dette møde.

**Referat:**

Godkendt og træder i kraft med det samme.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. Forretningsorden** – punkt til beslutning (ca. 10 min.).

Skolebestyrelsen har ytret ønske om at revidere forretningsorden, særligt med henblik på antal stemmeberettigede. Dette fordi det har vist sig svært at beslutte og afslutte sager pga. for lavt antal stemmeberettigede medlemmer til møderne.

**Referat:**

Godkendt med følgende rettelse: der skal være 5 og ikke 4 som forslaget siger, i forhold til at beslutninger kan gennemføres med simpelt flertal af fremmødte. Forretningsordenen godkendes endeligt på næste møde.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. Ansøgning om kortere skoledag** – punkt til orientering og beslutning (ca. 5 min.).

Skolen i Bymidten anmodet inden sidste ordinære skolebestyrelsesmøde om, at afkorte skoledagen for 0. og 1. klasse, tilsvarende Skolen ved Gurrevej. Da skolebestyrelsen ikke har været beslutningsdygtige de tre gange punktet har været taget op, har skoleleder Kari Jørgensen valgt at give denne tilladelse, således at dette (inkl. skemaændring) kunne implementeres fra og med januar 2022. Der ønskes en godkendelse fra skolebestyrelsen med tilbagevirkende kraft.

**Referat:**

Godkendt med tilbagevirkende kraft.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. Økonomi** – punkt til orientering, drøftelse og beslutning (ca. 20 min.)

Se bilag.

* Status på 2021
* Status på budget 2022

**Referat:**

Det foreløbige regnskab blev godkendt.

Det foreløbige budget blev godkendt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. Valg til skolebestyrelsen** – punkt til orientering, drøftelse og evt. beslutning (ca. 20 min.)

**Skolebestyrelsesvalg 2022**

**Datoplan**

|  |  |  |
| --- | --- | --- |
| Hvad | Hvornår | Hvem |
| Informationsfolder og tekst på kommunens hjemmeside til skolerne | Primo februar | DSFI |
| Bekendtgørelse om skolebestyrelsesvalg og informationsfolder på kommunens hjemmeside | 11. marts | DSFI |
| Skriftlig meddelelse om skolebestyrelsesvalg til hjemmene | Senest 16. marts | Skole |
| Udarbejdelse af valgliste | Senest 1. april  | Skole |
| Skriftlig meddelelse om valgmøde til hjemmene | Senest 8. april  | Skole |
| Valgmøde | Senest 29. april  | Skole |
| Kandidatopstilling | Senest 12. maj  | Kandidater |
| Evt. aftale om fredsvalg | Senest 19. maj  | Kandidater |
| Skriftlig annoncering af valg samt meddelelse til hjemmene om afstemningen og adgang til stemmematerialet | Senest 23. maj | Skole |
| Valg afsluttet | Senest 13. juni | Skole |
| Overdragelse og konstituering, herunder valg af formand | Juni | Skole |
| Ny bestyrelse tiltræder | 1. august  | Skole |
| Uddannelse af skolebestyrelser | Medio september - aftenmøde | DSFI |

**Referat:**

Tidsplanen inkl. datoer, fastholdes.

Der skal findes kandidater: Kan der laves en light-version af en FAQ for kommende skolebestyrelsesmedlemmer? Jan samler op.

De som har lyst af nuværende skolebestyrelsesmedlemmer, medarbejderrepræsentanter, elevrådsrepræsentanter og ledelse, sender en video-snas til Britt gerne inden vinterferien. Denne bliver klippet således at den kan lægges på FB mv. for at få kandidater.

Kandidaterne skriver et par linjer om hvorfor de stiller op, og sender et billede.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7. Den samlede skoledag for indskolingen på Helsingør Skole** – punkt til orientering, drøftelse og beslutning (ca. 20 min.)

Se vedhæftede bilag med samme titel. Anders og Kari orienterer om baggrunden mv. på mødet.

**Referat:**

Skolen ved Gurrevej ønsker fremadrettet at konvertere uuv (understøttende undervisning), for at skabe en mere sammenhængende dag for indskolingen.

Skolebestyrelsen godkender denne ansøgning, og ønsker at skolen arbejder videre ud af dette spor. Det er positivt at der er fokus på kvalitet frem for kvantitet (timer i skolen). Vi tror dette greb både vil medvirke til at løfte det faglige, men også elevernes trivsel.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**8. Nygård Skole** – punkt til orientering og drøftelse (ca. 15. min.)

Børne- og Uddannelsesudvalget er i gang med at overveje hvorvidt sagen om at overflytte udskolingseleverne på Nygård Skole til en egen bygning på Nordvestskolen, skal genbehandles. Kari orienterer om sagen, på mødet.

**Referat:**

I torsdags var den nye formand, Claus Birkelyng, på rundtur på Nordvestskolen og efterfølgende på Nygård Skole. Dette for at være lidt orienteret om den tiltænkte placering af udskolingselever fra Nygård Skole, på Nordvestskolen i Blok 1. Der er møde i Børne- og Uddannelsesudvalget i aften

Skolebestyrelsen regner med at få en evt. ny beslutning i høring.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**9. Skolestruktur** – punkt til drøftelse (ca. 15 min.)

Under valgkampen i efteråret 2021, meddelte Borgmesteren at der vil blive kigget på skolestrukturen i den kommende Byrådsperiode.

**Referat:**

Borgmesteren har meldt følgende ud på FB, i forhold til hvad hun har af ønsker til en kommende skolestruktur: ”Mindre skoler, mere synlig ledelse og bedre inddragelse af elever, medarbejdere og forældre” (citat, Borgmesterens FB).

Ingen ved hvad som sker, og skolebestyrelsen er afventende.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**10. Meddelelser (fra elevrepræsentanter, ledelsen, medarbejderrepræsentanter, formanden, forældrerepræsentanter, Byråd) –** punkt til orientering(ca. 20 min.)

**Referat:**

Elevråd: 1) Lejrskole: hvorfor må man ikke tage til udlandet på lejrskole? Eleverne ønsker at skolebestyrelsen drøfter dette. 2) Inden for eller uden for i frikvarterene? Eleverne ønsker at der gives inde-tilladelse.

Ledelsen: 1) Corona. Der er en hel del elever og medarbejdere som er syge eller som afventer svar på tests. Det kan blive svært at holde alle klasser åbne, hele tiden. Vi når ikke at orientere på samme niveau som hidtil, og skolen melder en ændring ud til forældrene snarest. Mundbind bliver tilladt for medarbejderne efter lokal aftale, de næste tre uger (frem til vinterferien). Lærerne er rigtigt gode til at finde løsninger, og har en pragmatisk tilgang til at lave løsninger. 2) Afgangsprøver. Medarbejderne og lederne på udskolingsskolerne har løftet problematikken omkring eksamen, både i forhold til pensum og det store fravær eleverne har. Problematikken er løftet hos DSFI (Center for Dagtilbud og Skoler, Fritid og Idræt), og vi afventer svar fra ministeriet.

Medarbejderrepræsentanter: 1) Medarbejdere er bekymrede for de høje smittetal. Det går godt, trods alt. De elever som godt kan, kan fortsat godt. De elever som tidligere har haft det svært, har det sværere end normalt. Lærerne oplever det kan være svært for de 8.kl. som skal til håndværk og design eksamen lige om lidt, da de i længere perioder ikke har haft fysisk undervisning.

Formanden: intet.

Forældrerepræsentanter: intet.
Byråd: ikke til stede.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**11. Evt.** – punkt til orientering (ca. 5 min.)

**Referat:**

Næste møde:

* Økonomi.
* Lejrskoler: må man tage til udlandet?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mødeplan: 8/3 og 11/5.

Venlig hilsen

Jan Dahlgaard Kari Jørgensen

Formand for Skolebestyrelsen Skoleleder

Helsingør Skole Helsingør Skole